b'\n_START_ARTICLE_\nMujia\n_START_PARAGRAPH_\nMujia (kinesisk: \xe6\x9c\xa8\xe6\x9e\xb7, pinyin: m\xc3\xb9 j\xc4\xaba eller \xe6\x9e\xb7\xe9\x8e\x96, ji\xc4\x81 su\xc7\x92, eller fra fransk: cangue, eller \xc2\xabkrage-gapestokk\xc2\xbb) var en innretning benyttet for allmenn bespottelse og ydmykelse og som legemlig avstraffelse i Kina  og visse andre deler av \xc3\x98st-Asia og S\xc3\xb8r\xc3\xb8st-Asia frem til inn p\xc3\xa5 1900-tallet.\n_START_SECTION_\nVanlig utforming\n_START_PARAGRAPH_\nFret var flere forskjellige utforminger av innretningen. Men en typisk mujia bestod av et stort og tungt flatt brett med et hull i midten stort nok for nakke og hals. Brettet hadde to deler. De ble lagt rundt halsen og festet i smal nok posisjon med hengsler og l\xc3\xa5s._NEWLINE_Straffen var \xc3\xa5 ha brettet p\xc3\xa5f\xc3\xb8rt i en bestemt periode, avhengig av forbrytelsens art. Den store Ming-lovboken (\xe5\xa4\xa7\xe6\x98\x8e\xe5\xbe\x8b) fra 1397 foreskrev at innretningen skulle v\xc3\xa6re av tre og veie 25, 20 eller 15 j\xc4\xabn (omtrent 12,5, 10 eller 7,5 kilo) avhengig av forbrytelsen. Ofte var den s\xc3\xa5 stor at fangen trengte hjelp til \xc3\xa5 spise og drikke, fordi han ikke kunne n\xc3\xa5 munnen med hendene._NEWLINE_Ordet cangue p\xc3\xa5 fransk kommer fra det portugisiske canga, som betyr \xc3\xa5k.'